Diplomoverrækkelse

|  |  |  |  |
| --- | --- | --- | --- |
| Tid | Indhold | Hvem | Materialer |
| To uger før | **Forberedelse**  Sende deltagerliste over nyuddannede Bydelsmødre til landssekretariatet.  *Listen skal bruges til at lave diplomer. Derfor er det vigtigt at sikre sig at navnene er stavet korrekt*  Bestille blomster til de nyuddannede Bydelsmødre.  *Obs bestil evt. blomsterne til levering på rådhuset.*  Evt. afholde formøde med ansvarlig på rådhuset og/eller sende dem drejebogen her.  Klæde 1-2 Bydelsmødre på til at afholde tale. | Koordinator | Deltagerliste Drejebog  Faglig inspiration fra modul 15 om at afholde og opbygge en tale. |
| Ca. en time før start | **Tage imod kontaktperson fra landssekretariatet**  **Gøre salen klar:**   * Tage imod blomster hvis de bestilles direkte til rådhuset. Placer dem tæt ved talerstolen. * Placer diplomer tæt ved talerstolen. * Markere de forreste stole som reserveret til de frivillige *(fx ved at hænge muleposen over ryglænet med en plastiklomme i til diplomet)* * Pakke tørklæder ud af plastik. * Lægge tørklæder med et badges på, på stolene. * Roll ups sættes op tæt ved talerstolen og placeret så der nemt kan tages billeder lige efter overrækkelsen. * Udvælg spot til fællebillede | Koordinator  Konsulent fra landssekretariatet | Blomster  \*Muleposer  \*Diplomer  \*Badges  \*Tørklæder |
| En halv time før | **Mødes med de frivillige**  Det er MEGET vigtigt at de frivillige ikke kommer for sent, så koordinatoren mødes med de nyuddannede Bydelsmødre en halv time inden det starter og følges ind i salen. | Koordinator og de frivillige | Deltagerliste |
| **Selve diplomoverrækkelsen** ca. 50 min | | | |
| 5 min | **Velkommen**  Praktiske oplysninger:   * Vi tager billeder, så det behøver gæsterne ikke. Billederne bliver sendt efterfølgende. * Tak alle der er dukket op *(særlig tak til Borgmester, kommunen og evt. anden bidragsyder fx helhedsplanen)* * Programmet * Husk at blive til fællesbillede | Koordinator |  |
| 10 min | **Tale ved borgmester**  Tip: *Inden diplomoverrækkelsen er det en god ide at tale med borgmesteren/ borgmesterens sekretær om hvad og hvem Bydelsmødrene er, de frivilliges motivation for at blive Bydelsmødre og den forskel de skal være med til at skabe og måske allerede er i gang med at skabe for deres lokalområde.*  [*Find inspiration her*](https://socialtansvar.dk/indsats/bydelsmoedre/) | Borgmester |  |
| 10 min | **Borgmester overrækker diplomer til Bydelsmødrene**   * En efter en oplæses et navn *(Aftal forinden om det er dig eller borgmesteren der oplæser navnene)* * Borgmester trykker hånd og overrækker diplom * Koordinator overrækker blomster   Der tages billeder hver gang der bliver givet hånd | Borgmester  Koordinator  Kontaktperson |  |
| 5 min | **Tale ved koordinatoren** Kort tale ved koordinatoren | Koordinator |  |
| 10 min | **Takketaler v/ nyuddannede Bydelsmødre**  Der holdes 1-2 korte taler af de nyuddannede Bydelsmødre. Evt. afholder 2 Bydelsmødre tale sammen.  Her takkes for dagen og uddannelsen. Find inspiration under modul 15. | Bydelsmødre |  |
| 5 min | **Borgmesteren takker af** Henviser til kaffe/kage – hvis dette er aftalt og gruppebillede | Borgmester |  |
| 5 min | **Gruppebillede med borgmester** | Bydelsmødre, borgmester, koordinator og kontaktperson |  |